1988R0675 — SL — 30.07.1993 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (EGS) št. 675/88

z dne 15. marca 1988

o določitvi podrobnih pravil za izvajanje dodelitve pomoči za proizvodnjo nekaterih sort riža







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 1418/76 z dne 21. junija 1976 o skupni ureditvi trga za riž ( 1 ), kakor je bila nazadnje spremenjena z Uredbo Komisije (EGS) št. 3990/87 ( 2 ), in zlasti člena 8a(5) Uredbe, ker so v Uredbi Sveta (EGS) št. 3878/87 z dne 18. decembra 1987 o pomoči za proizvodnjo nekaterih sort riža ( 3 ) določena splošna pravila za dodelitev pomoči; ker mora Komisija določiti ustrezne podrobne predpise za izvajanje; ker so v Uredbi (EGS) št. 3878/87 določena območja proizvodnje in sorte, za katera se lahko dodeli pomoč; ker morajo države članice skladno s členom 3 Uredbe (EGS) št. 3878/87 uvesti sistem nadzora in sistem prijav v zvezi z obdelovalnimi površinami in posejanimi sortami, da bi zagotovile, da vsak proizvod, za katerega je bil vložen zahtevek za dodelitev pomoči, izpolnjuje za te zahtevane pogoje; ker morajo prijave, ki se štejejo za zahtevke za dodelitev pomoči, vključevati minimalne podatke zaradi nadzora, ki ga izvajajo države članice; ker je treba nekatera pravila o pregledih, predvidenih v členu 4 Uredbe (EGS) št. 3878/87, natančneje določiti z opredelitvijo minimalnih podatkov, ki jih je treba preveriti, in zaradi stroškov ter administrativnih težav tudi s poenostavljenim sistemom prijav za majhne površine; ker je treba sprejeti ukrepe, ki bodo odvračali od prijav, ki ne ustrezajo dejanskemu stanju, in poskrbeti za ohranjanje pravice do pomoči v primeru višje sile in naravnih nesreč; ker je treba zato, da se omogoči, da kmetje polno izkoristijo pomoč, določiti obdobje, v katerem se lahko dodeli pomoč, ter menjalni tečaj za preračun v nacionalno valuto; ker so ukrepi, predvideni s to uredbo, v skladu z mnenjem Upravljalnega odbora za žita, SPREJELA NASLEDNJO UREDBO:







Člen 1

Pomoč, predvidena v členu 8a Uredbe (EGS) št. 1418/76, se dodeli za proizvodnjo sort riža, navedenih v Prilogi B k Uredbi (EGS) št. 3878/87, ki se gojijo na območjih, navedenih v Prilogi A k isti uredbi.

Člen 2

Pomoč se dodeli le za območja:

(a) ki so bila dejansko posejana z rižem, na katerih so bila opravljena običajna obdelovalna dela in na katerih je riž dozorel;

(b) ki so predmet prijave skladno s sistemom iz člena 3(2) Uredbe (EGS) št. 3878/87.

Člen 3

1. Po sistemu, predvidenem v členu 3 Uredbe (EGS) št. 3878/87:

(a) mora vsak proizvajalec riža pristojni službi države članice, v kateri je njegovo gospodarstvo, predložiti eno prijavo za vsa območja, za katera se zahteva pomoč. Če ne izpolni tega pogoja, se zahtevek zavrne. Prijave se predložijo pred datumom, ki ga določijo države članice, vendar najpozneje do 15. julija vsako leto, za naslednje tržno leto;

(b) vsebujejo prijave vsaj naslednje podatke: — priimek, ime in naslov vlagatelja, — obdelovalne površine v hektarih in arih ter sklic na ustrezno katastrsko številko teh površin ali, če te številke niso na voljo, zaznamek, ki ga služba, pristojna za nadzor nad obdelovalnimi površinami, priznava za enakovrednega; ter priimek, ime in naslov lastnikov takih površin, — dneve setve in predvideni mesec ter desetdnevno obdobje žetve, — posejane sorte. Prijavi morajo biti priloženi računi, ki dokazujejo nakup, in dokumenti o certifikaciji semena.

2. Države članice Komisiji:

— najpozneje do 30. julija v letu proizvodnje sporočijo podatke o površinah in sortah, ki so obravnavane v prijavi,

— najpozneje do 30. novembra v letu proizvodnje navedejo površine in sorte, za katere naj bi se dodelila pomoč.

Člen 4

1. Skladno s členoma 3 in 4 Uredbe (EGS) št. 3878/87 mora obstajati tak nadzor, ki zagotavlja, da proizvod, za katerega je bil vložen zahtevek za dodelitev pomoči, izpolnjuje pogoje, predpisane za dodelitev pomoči, zlasti glede vlagateljeve upravičenosti do pomoči, dejanske obdelovalne površine in posejanih sort.

2. Sistematični pregledi na kraju samem, predvideni v členu 4 Uredbe (EGS) št. 3878/87, vključujejo preglede na vsakem hektarju, ki je zajet v prijavi.

Vendar so lahko pregledi pri prijavah, ki se nanašajo na manj kakor dva hektarja, omejeni samo na upravne preglede, skupaj s pregledom na kraju samem za vsaj 30 % takih prijav.

▼M1

Člen 5

1. Če se pri pregledu izkaže, da je dejansko ugotovljena površina večja od površine, prijavljene v zahtevku, se za izračun pomoči upošteva prijavljena površina.

2. Če se izkaže, da je dejansko ugotovljena površina manjša od površine, prijavljene v zahtevku, se za izračun pomoči upošteva dejansko ugotovljena površina. Razen v primeru višje sile se dejansko ugotovljena površina zmanjša:

— za dvakratno vrednost ugotovljene razlike, če je ta večja kakor 2 % ali 2 hektarja, vendar manjša kakor 10 % ugotovljene površine,

— za 30 %, če je ugotovljena razlika večja kakor 10 %, toda manjša kakor 20 % ugotovljene površine.

Če je razlika večja kakor 20 % ugotovljene površine ali če se ugotovi, da je bila nepravilna prijava dana namerno ali kot posledica hude malomarnosti, se pomoč ne dodeli.

Ta odstavek se uporablja brez poseganja v druge sankcije, predvidene v nacionalni zakonodaji.

▼B

Člen 6

Tudi če pri pridelavi še ni prišlo do dozoritve, lahko pristojni nacionalni organi priznajo, da zaradi višje sile in naravnih nesreč, ki močno vplivajo na površine, ki jih obdeluje vlagatelj, slednji ohrani pravico do pomoči.

Vsi primeri višje sile ali naravnih nesreč, kakršni so navedeni v prejšnjem pododstavku, se v roku treh dni sporočijo pristojnemu organu države članice. Dokaze o tem je treba predložiti v roku enega meseca od takega obvestila.

Države članice obvestijo Komisijo o primerih, ki jih priznavajo za primere višje sile ali naravnih nesreč.

Člen 7

Države članice izplačajo pomoč v nacionalni valuti najprej 15. decembra v letu proizvodnje in najpozneje do 31. januarja naslednje leto.

Znesek pomoči se preračuna v nacionalno valuto po kmetijskem menjalnem tečaju, ki velja 1. septembra v letu proizvodnje.

Člen 8

Države članice pred 1. majem 1988 obvestijo Komisijo o ukrepih, sprejetih za izvajanje te uredbe.

Člen 9

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.